钦定古今图书集成/理学汇编/学行典/第195卷 > 梁祚
## 钦定古今图书集成/理学汇编/学行典/第195卷 > 梁祚

按《处州府志》：“梁祚，景宁人，居溪滨，性孝友，母终未葬。
成化闲，洪水暴至，众竞挈资具以避。祚独念母榇未
举，号泣徒跣，躬往攀而扶之，渐水深，至不可立，颠踣
几沉没者数四，祚乃尽力，以必济为期。既而水势盘
旋，若有人推而助之，渐入堂奥，得一楼梯为固，乃号
于人曰：‘吾在此，母榇可以无虑矣’。既而简其家之所”
漂失者亦甚少。众乃异之。潘琴为作《孝感记》。